Derby-Lewis: Minister moet finaal sê ondanks aanbevelingClive Derby-Lewis Masuthu het Maandag aangekondig dat daar aanbeveel is dat Derby-Lewis (78) op parool vrygelaat moet word. Hy sê voorleggings deur die geaffekteerde families sal oorweeg word voor hy sy finale besluit maak. Masuthu sê die emosionele en politieke sensitiwiteit rakende die saak sal oorweeg word. “Ons oorweeg die saak en ons glo dat ons behoorlik moet konsulteer en nie haastig ‘n besluit hieroor moet neem nie.” “Daar was ‘n positiewe aanbeveling, met ander woorde daar is aanbeveel dat hy op parool vrygelaat word. Ons kyk ook daarna in die lig van voorleggings deur die SAKP wat ‘n memorandum voorgelê het,” het Masuthu aan verslaggewers in Pretoria gesê. Derby-Lewis dien tronkstraf uit vir sy aandeel in die moord op Chris Hani, voormalige sekretaris-generaal van die SAKP. Hy het reeds meer as 20 jaar van sy vonnis uitgedien. Derby-Lewis is vroeër vanjaar twee keer in die Kgosi Mampuru Sentraal-gevangenis deur ander gevangenes aangeval.